אבי פיאמנטה

אברהם (אבי) פיאמנטה (נולד בכ"ז בשבט תשט"ז, 9 בפברואר 1956) הוא מוזיקאי, זמר-יוצר ונגן כלי נשיפה ישראלי. מוביל תזמורת פרטית. יחד עם אחיו הגיטריסט יוסי, הרכיבו את להקת פיאמנטה.

ביוגרפיה
נולד בירושלים לגניה וליהודה פיאמנטה, ששימש כאיש שב"כ. דודו הוא המוזיקאי אלברט פיאמנטה. בגיל 4 עברה משפחתו לתל אביב. בילדותו ניגן על פסנתר. הוא למד בכפר הירוק, היה עורך את התוכניות המוזיקליות בכפר, ומופיע שם באופן קבוע. מתגורר בכפר חב"ד.

הוא נשוי ליהודית להם 8 ילדים, ב-1999 נפטר בנו, לוי.

קריירה מוזיקלית
בשנות השבעים החל להופיע עם אחיו יוסי שניגן על אורגן בהופעות כשהוא מנגן עם חליל צד, (ופעמים אף עם אורגן ופסנתר חשמלי), בסוף שנת 1974, הקימו השניים את להקת פיאמנטה והוציאו מספר אלבומים בשם הזה.

ב-1977 הופיעו יוסי ואבי עם סטן גץ בכמה מופעים בישראל והחלו בשיתוף פעולה, בסוף שנות ה-70 בעצת האחרון עברו האחים פיאמנטה לניו יורק והופיעו איתו יחד, והכינו איתו אלבום שלא יצא בסוף. שם הם התחילו בחזרה בתשובה, אבי החל להתקרב לחסידות חב"ד, והיה מגיע למרכז חב"ד, מאז תחילת השמונים החל להופיע עם אחיו פעמים רבות לפני הרבי מנחם מנדל שניאורסון במעמד "כוס של ברכה" בתהלוכת ל"ג בעומר ובשמחת בית השואבה בשכונת קראון הייטס.

בתחילת שנות ה-90 חזר אבי לישראל, והופיע בעיקר בישראל ובמקביל, שמר על הפופולריות שלו בקרב יהודי ארצות הברית, ובפרט בקרב חסידות חב"ד בשכונת קראון הייטס.

הופיע במשך השנים עם מרדכי בן-דוד, ישי ריבו, אברהם פריד, אריאל זילבר ועוד.

קישורים חיצוניים
 פיאמנטה השיב לשאלות גולשי פורום המוזיקה החסידית, באתר col, חשון תשס"ו
 ההופעות מול הרבי, ההפתעה בלייקוד והגעגועים ליוסי, אתר col אדר תשע"ו
 אבי פיאמנטה מתראיין לפרויקט "המפגש שלי" של חברת jem - טבת תשע"ט (באנגלית)

הערות שוליים

משפחת פיאמנטה
מוזיקאים וזמרים חסידי חב"ד
זמרים חסידיים אמריקאים
זמרים חסידיים ישראלים
אמנים ישראלים שחזרו בתשובה
מהגרים מישראל לארצות הברית
כפר חב"ד: אישים
בוגרי הכפר הירוק
זמרים חסידיים
ישראלים שנולדו ב-1956